**LĪGUMS Nr. 8.3/345**

Rēzeknē 2017.gada 11*.*aprīlī

**Rēzeknes novada pašvaldība**, reģistrācijas Nr. 90009112679, turpmāk – **Pasūtītājs**, no vienas puses, un **sabiedrība ar ierobežotu atbildību „Inteco Wood”**, reģistrācijas Nr.42403032177, turpmāk – **Būvdarbu** **veicējs**, no otras puses, abi kopā vai katrs atsevišķi turpmāk arī **Puses** vai **Puse**, pamatojoties uz iepirkuma „Lūznavas muižas šķūņa pārbūve par pašizklaides pasākumu ēku” (identifikācijas Nr. RNP 2017/11), turpmāk – **Iepirkums**, rezultātiem, noslēdz šāda satura līgumu, turpmāk – **Līgums**:

**1. Līgumā lietotie termini**

* 1. **Būves vieta** (būvlaukums, objekts, būvobjekts) – Darbu izpildes vieta.
	2. **Defekts** – jebkuru izpildīto Darbu neatbilstība Līguma vai normatīvo aktu prasībām, kas atklājusies Līguma izpildes vai garantijas termiņa laikā.
	3. **Darbi** – Lūznavas muižas šķūņa pārbūve par pašizklaides pasākumu ēku – būvniecības (pārbūves) darbi atbilstoši Līgumam, Būvdarbu veicēja piedāvājumam Iepirkumā, Būvprojektam un normatīvo aktu prasībām.
	4. **Apakšuzņēmējs** – juridiska vai fiziska persona, kas slēdz līgumu ar Būvdarbu veicēju par noteiktas Darba daļas veikšanu.
	5. **Autoruzraugs** – būvprojekta autora pārstāvis, kurš veic Darba izpildes autoruzraudzību saskaņā ar Ministru kabineta 2014.gada 19.augusta noteikumiem Nr.500 „Vispārīgie būvnoteikumi”.
	6. **Būvuzraugs** – uz Pasūtītāja nolīgta persona, kura veic Darba izpildes uzraudzību, saskaņā ar Ministru kabineta 2014.gada 19.augusta noteikumiem Nr.500 „Vispārīgie būvnoteikumi”.
	7. **Atbildīgais būvdarbu vadītājs** – Būvdarbu veicēja norīkota persona, kura Būvdarbu veicēja vārdā vada Darba izpildi būves vietā.

**2. Līguma priekšmets**

* 1. Pasūtītājs pasūta, un Būvdarbu veicējs izpilda Darbus – Lūznavas muižas šķūņapārbūve par pašizklaides pasākumu ēku –un nodod šo objektu ekspluatācijāsaskaņā ar Līguma noteikumiem, Būvdarbu veicēja piedāvājumu Iepirkumā, būvprojektu, tāmēm un Latvijas Republikas normatīvo aktu prasībām.
	2. Ar Līguma noslēgšanu Būvdarbu veicējs apliecina, ka ir pienācīgi iepazinies ar būvprojektu, tajā skaitā ar tajā ietvertajiem risinājumiem, Darbu apjomu, pielietojamiem materiāliem un prasībām, kā arī būves vietu. Izpildītājs apliecina, ka būvprojekts ir realizējams, nepārkāpjot normatīvo aktu prasības un publiskos ierobežojumus, atbilstoši Līguma noteikumiem, Līguma cenā iekļauti visi ar Darbu veikšanu saistītie izdevumi.
1. **Līgumcena**
	1. Par Līguma 2.1.punktā noteikto savlaicīgu un kvalitatīvu Darbu izpildi Pasūtītājs maksā Izpildītājam EUR 54155,35 (piecdesmit četri tūkstoši viens simts piecdesmit pieci *euro*, 35 centi), neieskaitot pievienotās vērtības nodokli, turpmāk – **PVN**.
	2. PVN summa EUR 11372,62 (vienpadsmit tūkstoši trīs simti septiņdesmit divi *euro*, 62 centi) tiek maksāta Pievienotās vērtības nodokļa likuma 142.pantā noteiktajā kārtībā.
	3. Darbu veikšanai priekšapmaksa nav paredzēta. Samaksu par Darbiem veic atbilstoši tāmēs noteiktajām vienību cenām par faktiski paveikto un uzmērīto Darbu apjomu.
	4. Līgumcena visā Līguma darbības laikā netiks paaugstināta sakarā ar cenu pieaugumu darbaspēka, būvniecības materiālu, būvdarbu un mehānismu vai citu ar Darbu izpildi saistīto izdevumu izmaksām, nodokļu likmju, vai nodokļu normatīvā regulējuma izmaiņām, kā arī jebkuriem citiem apstākļiem, kas varētu skart Līguma kopēju summu.
	5. Par Līguma kopējās summas palielināšanas pamatu no Būvdarbu veicēja puses nevar tikt uzskatītas jebkādas atsauces uz nepilnīgi veiktiem aprēķiniem tāmēs, būvprojekta dokumentācijā iztrūkstošām objektā paredzēto elementu nepieciešamajām sastāvdaļām vai atsevišķiem specifikāciju elementiem, uz tāmēs neietvertiem elementiem, kuri ir norādīti tekstuāli vai grafiski būvprojekta dokumentācijā, kā arī jebkuri citi apstākļi, ar kuriem jārēķinās Būvdarbu veicējam, izpildot Līgumu. Visi Darbi, kuri nav ievērtēti Būvdarbu veicēja sastādītājā tāmē, bet ir norādīti būvprojekta dokumentācijā, tiek veikti uz Būvdarbu veicēja rēķina.
2. **Darbu izpildes laiks**
	1. Būvdarbu veicējam jāpabeidz Darbi 4 (četru) mēnešu laikā no Līguma noslēgšanas dienas, ieskaitot būvobjekta nodošanu ekspluatācijā. Darbu izpildes gala termiņš var tikt pārcelts, ja Darba uzsākšana iekavēsies no Būvdarbu veicēja vai Pasūtītāja neatkarīgu iemeslu dēļ.
	2. Būvdarbu veicējs Darbus uzsāk 5 (piecu) dienu laikā pēc atzīmes izdarīšanas būvatļaujā par Darbu uzsākšanu.
	3. Būvdarbu veicējs veic Darbus saskaņā ar sastādīto Darbu izpildes grafiku. Darbu izpildes grafiku sastāda pa nedēļām, ņemot vērā lokālajās tāmēs noteiktos darbu veidus. Darbu izpildes grafikā jānorāda strādājošo cilvēku skaits. Darbu izpildes grafiks tiek pievienots Līgumam un kļūst par tā neatņemamu sastāvdaļu (Līguma pielikums Nr.3).
3. **Ikmēneša Darbu pieņemšana – nodošana un norēķinu kārtība**
	1. Katru mēnesi no 1. līdz 6.datumam Būvdarbu veicējs elektroniski un papīra formā iesniedz Būvuzraugam un Pasūtītājam Darbu nodošanas – pieņemšanas aktu (Forma Nr.2) par iepriekšējā mēnesī faktiski izpildītājiem Darbiem.
	2. Būvuzraugs un Pasūtītājs 5 (piecu) darba dienu laikā, skaitot no Darbu nodošanas – pieņemšanas akta saņemšanas brīža, izskata to un akceptē vai noraida, iesniedzot Būvdarbu veicējam rakstveida motivētus iebildumus.
	3. Pasūtītājs ir tiesīgs neparakstīt Darbu pieņemšanas – nodošanas aktu gadījumā, ja tas nav apmierināts ar Darbu kvalitāti, rakstveida norādot Būvdarbu veicējam atteikuma pamatotu iemeslu un termiņu, kurā Būvdarbu veicējam par saviem līdzekļiem ir jānovērš pieļautie Defekti, trūkumi un neprecizitātes. Defektu un trūkumu novēršanas termiņš nedod Būvdarbu veicējam tiesības uz Darbu pabeigšanas termiņa pagarināšanu.
	4. Gadījumā, ja Būvdarbu veicējs nav savlaicīgi iesniedzis Pasūtītājam Darbu nodošanas – pieņemšanas aktu Līguma 5.1.punktā noteiktajā laika posmā, Pasūtītājam ir tiesības atlikt Būvdarbu veicēja sagatavotā Darbu nodošanas – pieņemšanas akta akceptēšanu līdz nākamā mēneša posmam, kad ir paredzēta nākamā Darbu nodošanas – pieņemšanas akta iesniegšana.
	5. Darbu nodošanas – pieņemšanas akts tiek uzskatīts par akceptētu, ja to ir parakstījuši abu Pušu pārstāvji.
	6. Pasūtītājs 20 (divdesmit) dienu laikā no atbilstoša maksājuma pieprasījuma (rēķina) saņemšanas elektroniski un papīra formā, pamatojoties uz Pušu parakstīto Darbu pieņemšanas –nodošanas aktu, veic ikmēneša maksājumu, samaksājot Būvdarbu veicējam par iepriekšējā mēnesī izpildītajiem Darbiem.
4. **Darbu pabeigšana un objekta pieņemšana – nodošana**
	1. Pēc Darbu pabeigšanas pirms visu Darbu nodošanas Būvdarbu veicējs iesniedz Pasūtītājam visu nepieciešamo izpilddokumentāciju un objekta pieņemšanas – nodošanas akta projektu, kas parakstīts no Būvdarbu veicēja puses.
	2. Objekta pieņemšanas – nodošanas aktu Būvuzraugs un Pasūtītājs izskata Līguma 5.2.punktā noteiktajā kārtībā.
	3. Pasūtītājs veic galīgo maksājumu par Līgumā paredzēto Darbu izpildi 20 (divdesmit) dienu laikā pēc atbilstoša maksājuma pieprasījuma (rēķina) saņemšanas elektroniski un papīra formā. Galīgā maksājuma pieprasījuma (rēķina) izrakstīšanas pamats ir abpusēji parakstīts objekta pieņemšanas – nodošanas akts un akts par būves pieņemšanu ekspluatācijā.
5. **Darbu veikšana**
	1. Darbu izpildes vieta ir būves vieta – Pils ielā 8, Lūznava, Rēzeknes novads (kadastra apzīmējums 7868 002 0069 002). Sākot no Līguma parakstīšanas datuma, Pasūtītājs nodrošina iespēju Būvdarbu veicējam saņemt būvdarbu vietu, sastādot būves vietas pieņemšanas – nodošanas aktu, kuru parakstot, Būvdarbu veicējs uzņemas atbildību par būves vietu un tās uzturēšanu.
	2. Būvdarbu veicējs veic Darbus saskaņā ar sastādīto Darbu izpildes grafiku (Līguma 4.3.punkts).
	3. Izpildot Darbus, Būvdarbu veicējs ievēro:

6.3.1. būvprojektu (Līguma pielikums Nr.1);

* + 1. tāmes (Līguma pielikums Nr.2);

6.3.3.finanšu plūsmas grafiku (Līguma pielikums Nr.4).

* 1. Būvdarbu veicējs veic Darbus, ievērojot Pasūtītāja un Būvuzrauga norādījumus, ciktāl šādi norādījumi neizmaina Līguma noteikumus, kā arī nepārkāpj normatīvo aktu prasības.
	2. Būvdarbu veicējs ir atbildīgs par to, lai Darbu izpildē tiktu ievēroti normatīvie akti un standarti, kas regulē Darbu veikšanu, tajā skaitā, lai tiktu ievēroti darba drošības tehnikas, darba aizsardzības, ugunsdrošības, elektrodrošības, sanitārie un apkārtējās vides aizsardzības noteikumi.
	3. Būvdarbu veicējam ir pienākums pēc Pasūtītāja pieprasījuma sniegt atskaiti par Darbu gaitu vai informāciju par jautājumiem, kas saistīti ar Darbiem. Atskaite tiek iesniegta Pasūtītājam 3 (triju) darba dienu laikā no pieprasījuma saņemšanas, ja Pasūtītājs nav noteicis ilgāku atskaites vai informācijas iesniegšanas termiņu.

**7. Būvsapulces**

* 1. Darbu organizatoriskie jautājumi tiek izskatīti un risināti būvsapulcēs. Papildus tam būvsapulcēs izskata paveiktos un atlikušos darbus, nepieciešamās Darbu izmaiņas.
	2. Būvsapulces tiek rīkotas katru nedēļu, par to Pusēm savstarpēji vienojoties Būvdarbu veicēja iekārtotā vietā Būves vietā vai Lūznavas pagasta pārvaldes telpās Pils ielā 6, Lūznavā, Rēzeknes novads. Būvsapulču biežums var tikt grozīts, Pusēm savstarpēji vienojoties.
	3. Pirmā būvsapulce jāsasauc ne vēlāk kā 3 (trīs) dienas pirms Darbu uzsākšanas.
	4. Būvsapulces darba kārtība, klātesošie dalībnieki un pieņemtie lēmumi tiek fiksēti protokolā un tie ir saistoši Pusēm.
	5. Pusēm ir pienākums nodrošināt savu pārstāvju piedalīšanos būvsapulcē. Ja kādas Puses pārstāvja neierašanās rezultātā rodas Līguma izpildes kavējumi vai traucējumi, par tiem atbild tā Puse, kuras pārstāvis nav ieradies uz būvsapulci. Būvsapulču protokolēšanu veic un nodrošina Būvuzraugs. Pēc būvsapulces 3 (triju) darba dienu laikā Būvuzraugs nosūta būvsapulces protokolu elektroniski visiem būvsapulces dalībniekiem. Ja 3 (triju) darba dienu laikā pēc elektroniski nosūtītā būvsapulču protokola saņemšanas neviens no būvsapulces dalībniekiem nav izteicis iebildumus, būvsapulču protokols uzskatāms par saskaņotu un nākamajā būvsapulcē saskaņotais protokols tiek parakstīts. Pēc būvsapulču protokola parakstīšanas Būvuzraugs iesniedz vienu tā eksemplāru Pasūtītājam.
	6. Gadījumā, ka kāda no Pusēm vai kāds no būvsapulces dalībniekiem nepiekrīt protokolā norādītajam, Puse vai būvsapulces dalībnieks 3 (triju) darba dienu laikā pēc protokola saņemšanas rakstveidā iesniedz Būvuzraugam motivētus iebildumus. Būvuzraugs papildina vai precizē būvsapulču protokolu. Pēc iebildumu un papildinājumu izskatīšanas un protokola precizēšanas to nosūta atkārtotai saskaņošanai.
	7. Pēc būvsapulces protokola apstiprināšanas tajā norādītās prasības ir obligāti izpildāmas, ja tās nav pretrunā ar Līguma nosacījumiem.
	8. Visi būvsapulču protokoli ir saistoši Būvdarbu veicējam un tajos noteiktie termiņi un prasības izpildāmas, ja tās nav pretrunā ar Līgumu. Ņemot vērā Līguma nosacījumus, būvsapulcēs noteiktie termiņi un prasības ir saistoši Izpildītājam arī tajā gadījumā, ja Izpildītājs nav piedalījies šajās sapulcēs, bet ir par to saturu informēts.

**8. Defekti un pārkāpumi**

* 1. Jebkuri Darbu izpildes laikā vai garantijas laikā konstatētie Defekti un pārkāpumi tiek fiksēti aktā, kuru paraksta abu Pušu pārstāvji.
	2. Gadījumā, ja Būvdarbu veicējs neparaksta aktu par konstatētajiem Defektiem vai pārkāpumiem 5 (piecu) darba dienu laikā pēc tā saņemšanas, neiesniedzot Pasūtītājam motivētu, rakstveidā noformētu atteikumu to parakstīt un nesniedzot paskaidrojumus, dotais akts tiek uzskatīts par akceptētu no Būvdarbu veicēja puses un tā pienākums aktā minētos defektus, trūkumus vai pārkāpumus novērst Pasūtītāja noteiktajā termiņā. Strīdus situācijas gadījumā strīdu starp Būvdarbu veicēju un Pasūtītāju izšķir neatkarīgs eksperts (ar būvprojektu nesaistīts speciālists), ko izvēlas Pasūtītājs ar Būvdarbu veicēju savstarpēji vienojoties, vai gadījumā, ja Pušu vienošanās nav panākta 5 (piecu) dienu laikā, pēc Pasūtītāja uzaicinājuma nozīmē Būvniecības valsts kontroles birojs.
	3. Ja Būvdarbu veicējs nenovērš Defektus Pasūtītāja noteiktajā laikā vai atsakās tos novērst, Pasūtītājs var nolīgt citu personu Defektu novēršanai, un Būvdarbu veicējam jāsedz Defektu novēršanas izmaksas. Par lēmumu veikt Defektu novēršanu Pasūtītājam jāinformē Būvdarbu veicējs 5 (piecas) dienas iepriekš.
	4. Ja konstatētie Defekti, trūkumi vai pārkāpumi rada vai var radīt apdraudējumu Būves vietā nodarbināto veselībai vai dzīvībai, Būves vietā esošajām materiālajām vērtībām vai apkārtējai videi, Pasūtītajam ir tiesības apturēt Darbus līdz pārkāpumu novēršanai. Par konstatētajiem pārkāpumiem Būvdarbu veicējs atbild Līgumā un normatīvajos aktos paredzētajā kārtībā.
	5. Defektu, pārkāpumu vai trūkumu atklāšanas gadījumā Būvdarbu veicējam nav tiesību prasīt Darbu pabeigšanas termiņa pagarināšanu vai samaksu par dīkstāvi, ja Pasūtītājs ir apturējis Būvdarbu veicēja darbību uz laiku līdz to novēršanai.

**9. Pasūtītāja pienākumi un tiesības**

* 1. Pasūtītājam ir pienākums pieņemt un apmaksāt Darbus Līgumā noteiktajā kārtībā.
	2. Gadījumā, ja Būvdarbu veicējs nespēj Darbus veikt Līgumā noteiktajā termiņā vai arī kavē jebkuru Darbu izpildes termiņu vairāk kā par 20 (divdesmit) dienām, Pasūtītājs ir tiesīgs pieprasīt papildu darbaspēka piesaistīšanu šiem Darbiem, vai arī šos Darbus nodot citam būvdarbu veicējam. Būvdarbu veicējs sedz Pasūtītājam radītos zaudējumus saistībā ar jauna būvdarbu veicēja piesaistīšanu un kalendārā grafika nokavējumu, atbilstoši Pasūtītāja rakstveida noformētajam un Būvdarbu veicējam iesniegtajam radušos zaudējumu aprēķinam. Tas neatbrīvo Būvdarbu veicēju no pārējo Darbu veikšanas, kā arī no Līguma saistību izpildes.
	3. Pasūtītājam ir tiesības ar iepriekšējo rakstisku paziņojumu Būvdarbu veicējam, jebkurā brīdī, argumentējot, apturēt Darbu veikšanu, tajā skaitā vienpusēji apturēt būvniecību, ja Būvdarbu veicējs pārkāpj normatīvo aktu prasības, vai neievēro Līguma noteikumus.
	4. Pasūtītājam ir tiesības bez iepriekšēja brīdinājuma ierasties jebkurā būvmateriālu glabāšanas vietā vai bāzē, kur ražo vai uzglabā būvmateriālus un iekārtas, ko lieto Līguma izpildē un tur veikt atbilstības pārbaudes, kā arī ņemt paraugus. Būvdarbu veicējam ir jānodrošina Pasūtītāja pārstāvjiem iespējas veikt minētās darbības un jānodrošina kompetenta pārstāvja piedalīšanās, lai parakstītu aktu par to, ka šīs uzraudzības darbības ir veiktas.
	5. Pasūtītājam ir tiesības veikt Būvdarbu veicēja darbības kvalitātes, vides, personāla veselības aizsardzības un darba drošības auditus. Šādi auditi jāveic Būvdarbu veicēja pārstāvju klātbūtnē un Būvdarbu veicējam jānodrošina Pasūtītājs ar jebkuru pieprasīto dokumentu saistībā ar to.
	6. Pasūtītājam ir tiesības ierosināt Būvdarbu veicēja izpildīto Darbu atbilstības ekspertīzes veikšanu. Šajā gadījumā tiek izveidota neatkarīga sertificētu ekspertu komisija 3 (triju) cilvēku sastāvā. Ja Pasūtītājs un Būvdarbu veicējs nevienojas savādāk, vienu ekspertu pieaicina Pasūtītājs, vienu – Būvdarbu veicējs, bet trešo – abi pieaicinātie eksperti.
	7. Pasūtītājam ir citi pienākumi un tiesības, kas noteikti Latvijas Republikas normatīvajos aktos vai Līgumā.

**11. Būvdarbu veicēja pienākumi un tiesības**

* 1. Būvdarbu veicēja pienākumi:

11.1.1. veikt Darbus Latvijas Republikas normatīvajos aktos un Līgumā noteiktajā kārtībā;

* + 1. veikt Darbus ar savu būvtehniku un darbaspēku;
		2. norīkot Darbiem visus Līgumā piesaistītos būvspeciālistus un reģistrēt tos būvvaldē;
		3. nodrošināt būvobjekta apsardzi visā Līguma darbības laikā, uzņemoties pilnu materiālo atbildību par būvobjektā esošajām materiālajām vērtībām;
		4. Būves vietā regulāri nodrošināt atbildīgā Darbu vadītāja klātbūtni un Darbu vadīšanu katru darba dienu pilnas dienas ietvaros un viņa prombūtnes laikā nodrošināt līdzvērtīgu speciālistu. Ja Darbi tiek organizēti ārpus darba laika, tad Būvdarbu veicējs nodrošina vismaz viena būvdarba vadītāja atrašanos būvlaukumā;
		5. atbildīgā Darbu vadītāja prombūtnes gadījumā vairāk kā 2 (divas) nedēļas, nozīmēt citu līdzvērtīgu speciālistu, kurš atbilst Iepirkumā izvirzītajām kvalifikācijas prasībām un pildīs atbildīgā Darbu vadītāja pienākumus Būves vietā un atradīsies Būves vietā vismaz 5 (piecas) dienas nedēļā pilna darba laika ekvivalenta izteiksmē.
	1. Atbildīgā būvdarbu vadītāja papildu pienākumi:
		1. atrasties Būves vietā vismaz 5 (piecas) dienas nedēļā pilna darba laika ekvivalenta izteiksmē, ja Pasūtītājs nav saskaņojis citu darba režīmu;
		2. iesniegt Pasūtītājam visu galveno speciālistu (t.sk. atbildīgo Darbu vadītāju) darba noslodzes grafikus;
		3. atbilstoši plānotajiem Darbiem atrasties būvlaukumā un vadīt visus Darbu procesus;
		4. nodrošināt, ka Darbos tiek izmantoti tikai būvprojektam atbilstoši būvmateriāli, kuriem ir atbilstību apliecinoši dokumenti;
		5. ievērot un izpildīt Būvuzrauga norādījumus, kā arī regulāri saskaņot veicamo Darbu izpildi;
		6. ievērot Darbu secību un kvalitātes atbilstību būvprojektam un Darbu organizācijas projektam, kā arī būvniecību, vides aizsardzību, darba aizsardzību un ugunsdrošību reglamentējošus normatīvos aktus, savlaicīgi plānot tuvāko nedēļu Darbus, organizēt darba mezglu detalizāciju, risinājumu izstrādi, to saskaņošanu ar Pasūtītāju, Būvuzraugu;
		7. organizēt būvkonstrukciju, segto Darbu un citu izpildīto Darbu pieņemšanu;
		8. apliecināt objekta gatavību ekspluatācijai;
		9. pēc Būvuzrauga vai Pasūtītāja pieprasījuma sniegt detalizētu informāciju par Darbu sagatavošanās posmiem un izvēlētajām metodēm Darbu izpildē;
		10. nodrošināt apakšuzņēmēju Darbu un to atbildīgo Darbu vadītāju regulāru atrašanos objektā, ja darbinieku skaits objektā ir virs 10 (desmit) strādājošiem.
	2. Atbildīgajam Darbu vadītājam ir tiesības veikt izmaiņas plānotajos Darbu sagatavošanas posmos, kā arī izvēlētajās darba metodēs, saskaņojot tās ar Pasūtītāju, Autoruzraugu un Būvuzraugu.
	3. Būvdarbu veicējs apņemas uzglabāt jebkuru materiālu saskaņā ar Latvijas Republikas normatīvajiem aktiem.
	4. Būvdarbu veicējam ir pienākums par jebkuriem apstākļiem, kas var tieši vai netieši aizkavēt, traucēt vai apturēt Līguma izpildi, nekavējoties (ne vēlāk kā 2 (divu) darba dienu laikā no apstākļu atklāšanas) rakstveidā par to brīdināt Pasūtītāju.
	5. Būvdarbu veicējam ir pienākums saņemt atļaujas un saskaņojumus, kas nepieciešami Darbu veikšanai. Šo dokumentu kopijas vai oriģinālus iesniegt Pasūtītājam.
	6. Būvdarbu veicējam ir pienākums par jebkuriem esošiem un/vai nākotnē paredzamiem tehniska rakstura un cita veida trūkumiem, defektiem, kuri varētu atklāties Būvdarbu veicēja izpildītajos Darbos objektā, nekavējoties (ne vēlāk kā 2 (divu) darba dienu laikā no apstākļu atklāšanas) rakstveida brīdināt Pasūtītāju.
	7. Būvdarbu veicējs apņemas pēc Pasūtītāja pieprasījuma 2 (divu) darba dienu laikā sniegt Pasūtītājam rakstisku atskaiti par izpildīto Darbu stāvokli Pasūtītāja pieprasītajā formā, bet ne biežāk kā vienu reizi mēnesī.
	8. Būvdarbu veicējs uzņemas risku (nelaimes gadījumi, būves sagrūšana, bojājumu rašanās, zaudējumu nodarīšana trešajām personām u.c.) par būvobjektu līdz tā pieņemšanai ekspluatācijā.

**12. Līgumā iesaistītais personāls un apakšuzņēmēji**

* 1. Darbu veikšanai Būvdarbu veicējs piesaista Iepirkumā iesniegtā piedāvājumā norādīto personālu un apakšuzņēmējus. Izpildītājs ir atbildīgs par piesaistītā personāla un apakšuzņēmēju veikto Darbu atbilstību Līguma prasībām.

12.2. Līgumā iesaistītā personāla un apakšuzņēmēju nomaiņa un papildu personāla un apakšuzņēmēju iesaistīšana Līguma izpildē notiek saskaņā ar Publisko iepirkumu likuma 62.panta noteikumiem.

**13. Darbu uzraudzība**

* 1. Būvdarbu veicēja pienākums ir ievērot Būvuzrauga un/vai Autoruzrauga norādījumus Līguma ietvaros saskaņā ar Latvijas Republikas normatīviem aktiem un būvnormatīviem.
	2. Gadījumā, ja Būvuzraugs un/vai Autoruzraugs pieprasa no Būvdarbu veicēja tādu Darbu izpildi, kas nav paredzēti Līguma dokumentācijā, Būvdarbu veicējs ir tiesīgs atteikt Darbu veikšanu līdz brīdim, kad tiks saņemts rakstiski noformēts paziņojums no Pasūtītāja un noslēgta papildu vienošanās par šo Darbu veikšanu, apmaksu un izpildes termiņiem.

**14. Darbu un materiālu kvalitāte**

* 1. Būvdarbu veicējs apņemas Darbu veikšanā izmantot sertificētus būvmateriālus, kuri atbilst Latvijas Republikas būvnormatīviem un standartiem, kā arī atbilstoši sertificēti un novērtēti saskaņā ar Latvijas Republikas likumu „Par atbilstības novērtēšanu”. 24 (divdesmit četru) stundu laikā pēc būvmateriālu un izejvielu ievešanas objektā Būvdarbu veicējam ir jāiesniedz Pasūtītājam objektā ievesto būvmateriālu atbilstības sertifikāti un deklarācijas.
	2. Gadījumā, ja Būvdarbu veicējs ir izmantojis būvmateriālus bez izziņas vai sertifikāta, vai izmantojis analogus materiālus, nesaskaņojot tos ar Pasūtītāju, Būvprojekta autoru un Būvuzraugu, tad Pasūtītājam ir tiesības neapmaksāt šo Darbu izpildi.
	3. Pasūtītājs neatbild par Būvdarbu veicēja piedāvājumā pieļautajām kļūdām un nav atbildīgs (neapmaksā) par Būvdarbu veicēja tāmē neiekļautajiem būvmateriāliem, mehānismiem, darba algām un citām izmaksām.

**15. Apdrošināšana**

* 1. Visā Darbu veikšanas periodā un garantijas laika periodā pēc objekta nodošanas ekspluatācijā Būvdarbu veicējam ir jānodrošina civiltiesiskās atbildības apdrošināšana atbilstoši Ministru kabineta 2014.gada 19.augusta noteikumu Nr.502 “Noteikumi par būvspeciālistu un darba veicēju civiltiesiskās atbildības obligāto apdrošināšanu” prasībām, nosakot civiltiesiskās apdrošināšanas limitu vismaz 10% (desmit procentu) apmērā no līgumcenas un jāiesniedz Pasūtītājam apdrošināšanas polises kopija 7 (septiņu) dienu laikā no Līguma noslēgšanas dienas.
	2. 20 (divdesmit) dienu laikā pēc Līguma parakstīšanas Būvdarbu veicējam jāveic visu celtniecības risku apdrošināšana 10% (desmit procentu) apmērā no līgumcenas uz Darbu izpildes laiku un jāiesniedz apdrošināšanas polise Pasūtītājam.

**16. Garantijas**

* 1. Darbu kvalitātes garantijas termiņš ir 60 (sešdesmit) mēneši (saskaņā ar Būvdarbu veicēja piedāvājumu Iepirkumā) un tas sākas no akta par būves pieņemšanas ekspluatācijā dienas. Šajā termiņā konstatētos Defektus Būvdarbu veicējs novērš atbilstoši Līguma nosacījumiem.

**17. Atbildība**

* 1. Būvdarbu veicējs ir pilnā apmērā atbildīgs par darbaspēka nodrošināšanu, darbinieku kvalifikāciju, instruēšanu un apmācību darba aizsardzības jautājumos, Darbu procesā pielietoto būvmateriālu kvalitāti, kā arī par pieaicināto apakšuzņēmēju darbību.
	2. Būvdarbu veicējs ir pilnā mērā atbildīgs par Pasūtītājam nodarītajiem zaudējumiem, kas radušies sakarā ar to, ka tas un/vai Darbu veikšanā iesaistītais apakšuzņēmējs nav savlaicīgi un pienācīgā kvalitātē veicis Darbus, kā arī pieļāvis trūkumus, Defektus un pārkāpumus. Būvdarbu veicējs saskaņā ar Līguma nosacījumiem apņemas novērst pieļautos trūkumus un Defektus, kā arī segt Pasūtītājam nodarītos zaudējumus atbilstoši Pasūtītāja rakstveida noformētajam un iesniegtajam radušos zaudējumu aprēķinam.
	3. Par Līguma noteikumu pilnīgu vai daļēju nepildīšanu Puses atbild saskaņā ar Līguma noteikumiem un Latvijas Republikas normatīvajiem aktiem.
	4. Ja Pasūtītājs noteiktajā laikā neveic maksājumus par izpildītajiem Darbiem, Būvdarbu veicējam ir tiesības prasīt līgumsodu 0,1% apmērā no neveiktā maksājuma (parāda) par katru kavējuma dienu, bet ne vairāk par 10% (desmit procentiem) no neveiktā maksājuma (parāda) summas.
	5. Ja Pasūtītājs nepamatoti izvairās no Darbu pieņemšanas – nodošanas akta parakstīšanas noteiktajā termiņā, tas maksā Būvdarbu veicējam līgumsodu 0,1% apmērā no maksājuma summas par mēnesi, par kuru iesniegts attiecīgais Darbu pieņemšanas – nodošanas akts, par katru kavējuma dienu, bet ne vairāk par 10% (desmit procentiem) no maksājuma summas par mēnesi, par kuru iesniegts attiecīgais Darbu pieņemšanas – nodošanas akts.
	6. Darbu izpildes un nodošanas termiņu neievērošanas gadījumā, Būvdarbu veicējs maksā Pasūtītājam līgumsodu 0,1% apmērā no līgumcenas par katru kavējuma dienu, bet ne vairāk par 10% (desmit procentiem) no līgumcenas.
	7. Gadījumā, ja Būvdarbu veicējs nenovērš Defektus noteiktajā termiņā, tas Pasūtītājam maksā līgumsodu 0,5% apmērā no noteiktajā laikā neizpildīto Darbu apjoma par katru kavējuma dienu, bet ne vairāk par 10% (desmit procentiem) no noteiktajā laikā neizpildīto Darbu vērtības.
	8. Vienpusēji izbeidzot Līgumu, Puse, kura izbeidz Līgumu, maksā otrai Pusei līgumsodu 10% (desmit procentu) apmērā no līgumcenas, ja Līguma izbeigšanas pamats nav saistīts ar otras Puses līgumsaistību neizpildi vai nepienācīgu izpildi.
	9. Pasūtītājam ir tiesības ieturēt līgumsodu no Būvdarbu veicējam paredzētajiem maksājumiem. Pasūtītājs veic līgumsoda samaksu rēķinā norādītajā termiņā.
	10. Līgumsoda samaksa neatbrīvo Puses no saistību izpildes pienākuma.

**18. Strīdu risināšanas kārtība**

18.1. Jebkuras pretenzijas par izpildīto Darbu kvalitāti, Līguma nosacījumu nepienācīgu izpildi vai neizpildi Puses viena otrai iesniedz rakstiski.

* 1. Pretenzijas par veikto Darbu kvalitāti var tikt pieteiktas Darbu izpildes un garantijas laikā.
	2. Ja Puses nespēj vienoties 10 (desmit) darba dienu laikā un Līgumā nav paredzēts citādi, tad jebkurš strīds, nesaskaņas vai prasības, kas izriet no Līguma, vai kas skar to, vai tā pārkāpšanu, izbeigšanu vai spēkā esamību, tiks izšķirts Latvijas Republikas tiesā, saskaņā ar Latvijas Republikas normatīvajiem aktiem.

**19. Nepārvarama vara**

* 1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas un/vai ārkārtēju apstākļu rezultātā, kuru Puses nevarēja paredzēt un novērst saprātīgiem līdzekļiem. Pie tādiem ārkārtējiem apstākļiem pieskaitāmi: ugunsgrēki, kara darbība un stihiskas nelaimes, kas nav pakļautas Pušu kontrolei un padara neiespējamu Līguma izpildi.
	2. Pusei, kas atsaucas uz nepārvaramas varas apstākļiem, tie jāpierāda ar kompetentas iestādes izdotu apstiprinājumu un par tādu apstākļu esamību jāinformē otra Puse 3 (triju) darba dienu laikā no šo apstākļu iestāšanās brīža. Šā punktā noteikumi nav spēkā, ja apstiprinājuma iegūšana vai Puses informēšana nav iespējama (ja nepārvaramas varas apstākļi liedz komunikācijas iespējas).

**20. Līguma grozījumi**

* 1. Līguma grozījumi izdarāmi vienīgi rakstiski un ir spēkā, ja tos parakstījušas abas Puses. Grozot Līgumu, Puses ņem vērā Publisko iepirkumu likuma 61.panta noteikumus.
	2. Būvdarbu veicējs nevar atsaukties uz nepilnīgu būvprojektu un apstākļiem, kas Būvdarbu veicējam bija jāievērtē līdz piedāvājuma iesniegšanai, piedaloties Iepirkumā.

**21.** **Līguma izbeigšana**

* 1. Līgums var tikt izbeigts pirms izpildes termiņa, ja Puses par to atsevišķi vienojas.
	2. Pasūtītājam ir tiesības vienpusēji izbeigt Līgumu gadījumā, ja Būvdarbu veicējs neievēro Līguma noteikumus, tostarp:

21.2.1. kavē Līgumā noteiktos termiņus ilgāk par 10 (desmit) dienām;

* + 1. kavē Līgumā noteiktos termiņus vismaz 2 (divas) reizes neatkarīgi no kavēto dienu skaita;

21.2.3. veic Darbus ar Defektiem 2 (divus) mēnešus pēc kārtas;

21.2.4. piemērotais līgumsods ir sasniedzis 10% (desmit procentus) no līgumcenas;

21.2.5. ir atkārtoti maksājis līgumsodu vismaz 2 (divas) reizes;

21.2.6. nepamatoti pārtrauc Darbus Būves vietā vairāk kā uz 5 (piecām) dienām.

* 1. Būvdarbu veicējam ir tiesības vienpusēji izbeigt Līgumu, ja Pasūtītājs bez attaisnojošiem iemesliem nenorēķinās ar Būvdarbu veicēju par ikmēneša veiktajiem Darbiem Līgumā noteiktajā termiņā, un Pasūtītājs nav novērsis minēto trūkumu 10 (desmit) dienu laikā pēc rakstveida pretenzijas saņemšanas, vai ja Pasūtītājs nepamatoti, ilgāk par 5 (piecām) dienām kavē Būvdarbu veicējam Darbu izpildi.
	2. Līguma 21.2.-21.3.punktā noteiktajos Līguma izbeigšanas gadījumos Puses atlīdzina viena otrai radušos zaudējumus pilnā apmērā, atbilstoši rakstveidā noformētajam un pretējai Pusei iesniegtajam radušos zaudējumu aprēķinam.
	3. Līguma izbeigšanas gadījumā, 5 (piecu) darba dienu laikā pēc paziņojuma nosūtīšanas par Līguma izbeigšanu, Būvdarbu veicējs sastāda un iesniedz Pasūtītājam izpilddokumentāciju un Darbu pieņemšanas – nodošanas aktu par kvalitatīvi izpildītajiem Darbiem, kas tiek izskatīts un parakstīts (vai pamatoti atteikts parakstīt, par ko Būvdarbu veicējam tiek paziņots rakstiski) 5 (piecu) darba dienu laikā pēc akta saņemšanas.
	4. Gadījumā, ja Būvdarbu veicējs Līguma 21.5.punktā noteiktajā termiņā nav sagatavojis Darbu pieņemšanas – nodošanas aktu, Pasūtītājam ir tiesības pašam sagatavot un iesniegt Būvdarbu veicējam parakstīšanai Darbu pieņemšanas – nodošanas aktu, kurš Būvdarbu veicējam jāparaksta 5 (piecu) darba dienu laikā pēc tā nosūtīšanas un parakstīts akts jānosūta atpakaļ Pasūtītājam. Ja Būvdarbu veicējs nav parakstījis aktu vai kavē tā parakstīšanu, pēc iepriekš minētā termiņa akts uzskatāms par parakstītu no Būvdarbu veicēja puses.
	5. Pušu parakstītais Darbu pieņemšanas – nodošanas akts un izpilddokumentācijas nodošana ir pamats atbilstoša rēķina iesniegšanai par pieņemto Darbu apmaksu.

**22. Citi noteikumi**

* 1. Visos jautājumos, kas saistīti ar Līguma izpildi, Puses darbojas saskaņā ar Latvijas Republikas spēkā esošiem normatīvajiem aktiem.
	2. Līgums ir saistošs Pusēm, kā arī personām, kas normatīvajos aktos noteiktajā kārtībā pārņem Pušu tiesības un saistības.
	3. Pasūtītājs par pilnvaroto pārstāvi Līguma izpildes laikā nozīmē Saimnieciskā nodrošinājuma nodaļas būvdarbu vadītāju Jāni Volku.
	4. Būvdarbu veicējs par pilnvaroto pārstāvi Līguma izpildes laikā nozīmē direktoru Daini Molodcovu.
	5. Līgums ir sastādīts uz 9 (deviņām) lapām 2 (divos) eksemplāros, pa vienam eksemplāram katrai Pusei. Abiem Līguma eksemplāriem ir vienāds juridisks spēks.
	6. Līgumam ir pievienoti sekojošie pielikumi – Līguma neatņemamas sastāvdaļas:

22.6.1. Līguma pielikums Nr.1 „Būvprojekts”;

22.6.2. Līguma pielikums Nr.2 „Tāmes”;

* + 1. Līguma pielikums Nr.3 „Darbu izpildes grafiks”;
		2. Līguma pielikums Nr.4 „Finanšu plūsmas grafiks”.

**23. Pušu rekvizīti un paraksti**

|  |  |
| --- | --- |
| PASŪTĪTĀJS | BŪVDARBU VEICĒJS |
| **Rēzeknes novada pašvaldība** | **SIA „Inteco Wood”**  |